۱۴۴۶-۶-۲۶ تاریخ نشر شوی خبرونه سر پل سرپل ولایت کې ۶۸۳۸ تنه ناروغانو ته روغتیایی خدمات! د #افغانی_سرې_میاشتې روغتیاپالانو د سرپل ولایت په بېلابېلو سیمو کې د تېرو ۳۰ ورځو په ترڅ کې ۲۳۲۳ تنو ته د کتنې ترڅنګ د اړتیا وړ درمل ورکړی؛ د ۱۱۱ تنو ټپیانو پانسمان، ۹۸۵ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۱۸۴۷ کسانو ته د روغتیا ساتنې په تړاو اړینې مشورې، ۲۹۰ مېرمنو ته د زیږون په برخه کې خدمات، ۸۲۳ خوارځواکو ماشومانو ته د خوارځواکۍ اړوند خوراکی توکی او ۴۵۹ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. بادغیس بادغیس ولایت کې پر ۴۵۰ سېلاب ځپلو کورنیو د خوراکی او غیر خوراکی توکو مرسته ووېشل شوه! نن شنبه د جمادی الآخر د میاشتې پر ۲۶مه، د #افغانی_سرې_میاشتې له لوری د بادغیس ولایت د بالامرغاب ولسوالۍ د بېلابېلو کلیو له ۴۵۰ سېلاب ځپلو کورنیو سره ۲ قلمه د غیر خوراکی توکو تر څنګ په ټولیز ډول ۶۷.۹۵۰ ټنه د خوراکی توکو مرسته هم ترسره شوه. یاده مرسته چې د ترکیې هېواد د سرې میاشتې له لوری چمتو شوې وه، هرې کورنۍ ته ۱۰۰ کیلو اوړه، ۲۴.۵ کیلو وریژې، ۱۰ لیټره غوړی، ۸ کیلو لوبیا، ۵ کیلو بوره، ۲ کیلو مالګه، ۱ کیلو شین چای، نیمه کیلو بیسکوټ، ۴ کمپلې او یوه د روغتیا ساتنې بسته ورکړل شوه. بلخ د #افغانی_سرې_میاشتې له لوری نن شنبه د جمادی الآخر د میاشتې پر ۲۶مه، د بلخ ولایت په ښوونیز مرکز کې د کمپیوټر او انګلیسی برخې ۴۰ تنو زده کوونکو ته د درې میاشتنیو زده کړو له بشپړولو وروسته د فراغت په مناسبت غونډه ترسره شوه. غونډه فارغو شویو زده کوونکو ته د تصدیقنامو په ورکړې سره پای ته ورسېده. پروان نن شنبه د جمادی الآخر د میاشتې پر ۲۶مه، د #افغانی_سرې_میاشتې له لوری د پروان ولایت د بګرام او سید خېلو ولسوالیو پر ۱۹۴ اړمنو کورنیو ۱۹۴ بوجۍ کیمیاوی سره ووېشل شوه. یاده مرسته چې د ترکمنستان هېواد له لوری چمتو شوې وه، هرې کورنۍ ته یوه بوجۍ کیمیاوی سره ورکړل شوه. هرات نن شنبه د جمادی الآخر د میاشتې پر ۲۶مه، د #افغانی_سرې_میاشتې له لوری د هرات ولایت د رباط سنګی ولسوالۍ په تورغونډۍ سیمه کې د اورلګېدنې له امله له ۸ زیانمنو شویو کورنیو سره ۵ قلمه د غیر خوراکی توکو مرسته ترسره شوه، چې هرې کورنۍ ته یوه خېمه، ۱ ترپال، ۷ کمپلې، ۱ سیټ د پخلنځی توکی او ۲ د اوبو بوشکې ورکړل شوې.